《石榴亭诸父夜酌》
元代·张玉孃

永漏报高阁，榴亭出庭筵。
紫檀熏宝鼎，银烛散青烟。
灵籁生修竹，香风入夏弦。
露浓罗袖重，歌遏酒杯傅。
诸妇酣春梦，双蛾失翠钿。
玉山推汪倒，看月背花眠。

作者简介：松阳人，字若琼。号一贞居士。宋提举官张懋女。生有殊色，敏惠绝伦。嫁沈佺，未婚而佺卒。玉娘郁郁不乐，得疾卒，年二十八。文章酝藉，诗词尤得风人之体，时以班大家比之。有《兰雪集》。